Čik

Čik neɣ Tagduda Tačikit neɣ daɣen Tagduda n Čik (s tačikiyt : Česko (asusru ) neɣ Česká republika (asusru ) ), d tamurt n Turuft talemmast . Tamanaɣt-is d Prag [ 1 ] .

Čik tekcem ɣer Tuddsa n temsisit n ugafa anaṭlas deg 1999 , ed ɣer Tadukli Tuṛufit seg 2004 [ 1 ] .

Tarakalt

Čik tesɛa tilist akked Lalman ɣer umalu ed agafa - umalu , Bulunda ɣer ugafa ed agafa - usamar , Sluvakya ɣer usamar ed akked Tutrict ɣer wenẓul [ 2 ] .

Azrar n idurar n Česká vysočina yettaṭṭaf tjumma tameqqrant seg tamurt, deg wenẓul - umalu n Čik yella idurar n Šumava ed teẓgi n Böhmerwald , deg umalu yella ignan aɛlayen, deg agafa - umalu (deg tilist talmanit ) yella idurar n Krušné (neɣ Erzgebirge s talmant ). Adrar n Sněžka d adrar i yeεlayen akk deg tamurt n Čik, ɣezzif s 1 602 n lmitrat. Deg usamar n Čik yalla azaɣar ed wasif n Odra [ 1 ] .

Inezwi

Tagduda n Čik i d-tezga gar unezwu amenẓaw (deg uzrar n idurar n Česká vysočina deg umalu n tamurt) ed unezwu agarwan (deg usamar). Inezwi deg Čik yesɛa tagrest qessiḥen d anebdu yeḥma [ 3 ] .

Tawennaḍt

Čik tesɛa 4 n urtiyen iɣelnawen ( Krkonoše , Podyjí , Šumava ed České Švýcarsko ), iɣelnawen-nni d win i d-yeṭṭfen 1,52% n tajumma n Čik [ 5 ] .

Imɣan n Čik deg-s qrib yal leṣnaf n imɣan n Turuft talemmast , tamurt n Čik tesɛa aṭas n yigran, tiẓegwa ed talmat. Tizegwa d ṣṣenf yeqwan deg tamurt [ 3 ] (33 % win i d-yeṭṭfen 1,52% n tajumma n Čik), tizegwa-ni teččur d idren , tuwmert ed tawment [ 6 ] .

Gar iɣersiwen n Čik yella : aydi n waman , imziy , agtul , yilef, amaṛmuṭ, Ibellireğ amellal , abṛik , aberni , ursu aras ed aɣsi [ 6 ] .

Tizmilin